TV-gids Donderdag 30 Oktober 2014
JY LEES NOU TV-gids Donderdag 30 Oktober 2014
17:30 Waardevol (kykNET): Om geld te bespaar kan lekker wees en vandeesweek kyk Elma Postma na nog moontlikhede wat jou beursie vol sal hou.
18:30 Villa Rosa (kykNET): Sussie is verpletter nadat sy die waarheid uit Marco se eie mond gehoor het. Almal probeer haar tevergeefs troos. Lindie is ontsteld toe Marius nie vir hul afspraak opdaag nie en sy besef hy voel werklik niks meer vir haar nie. Intussen daag 'n ou familievriend by die Villa op.
18:30 7de Laan (SABC2): Neville gaan sien Vince ná werk. Errol voel sy liefdeslewe kort 'n bietjie woema. Sonja se swangerskap raak vir haar te veel.
19:30 Binnelanders (kykNET): Michelle Kemp maak haar opwagting by Binneland Kliniek. Karli kry nie die waarheid uit haar ma nie. 'n Verpleegster is al weer in die moeilikheid – dié keer oor pille – en dan veroorsaak 'n spesifieke yskas ook nog probleme. At neem 'n besluit oor Jana.
20:00 Bravo! (kykNET): Die Bravo!-span gesels met die akteur en musikant Ian Roberts en woon Nianell se CD-bekendstelling by.